आलमगंज थाने से फर्द बयान की कॉपी गायब
आलमगंजथाने से स्टेटमेंट (फर्दबयान) की कॉपी गायब हो गई। नतीजतन संबंधित केस थाने में दर्ज ही नहीं हुआ। यह मामला गांधी सेतु पर हुए हादसे में एक युवक तरुण कुमार की मौत से जुड़ा है। थाने के स्तर पर हुई इस लापरवाही की शिकायत मिलने पर मंगलवार को डीआईजी (सेंट्रल रेंज) शालीन ने जांच के आदेश दिए। तफ्तीश पटना सिटी के एसडीपीओ हरिमोहन शुक्ला करेंगे।
दरअसल गांधी सेतु पर हाजीपुर से पटना रहे टेंपो में एक ट्रक ने धक्का मार दिया। हादसे में घायल तरुण ने इलाज के दौरान पीएमसीएच में दम तोड़ दिया। इसके बाद अस्पताल परिसर स्थित पुलिस पोस्ट के अफसर ने परिजनों का बयान लेकर पीरबहोर थाने को भेज दिया। तरुण (मृतक) के पिता जनक पासवान अन्य परिजनों का आरोप है कि घटना के तीन दिन बाद पीरबहोर थाने से जानकारी मिली कि स्टेटमेंट को एफआईआर के लिए आलमगंज थाने भेज दिया गया, क्योंकि घटनास्थल उसी थाने के क्षेत्राधिकार में पड़ता है। आलमगंज थाने पर यह कहते हुए अगले दिन आने को कहा गया कि आपका पेपर गया है। हालांकि बाद में कहा गया कि पेपर गुम हो गया है। इसके बाद बाइपास से लेकर ट्रैफिक थाने तक चक्कर लगाने के बावजूद जनक को मायूसी हाथ लगी। डीआईजी के आदेश पर तीन सप्ताह बाद हादसे के बाबत एफआईआर दर्ज की गई।
^थाने से स्टेटमेंट कैसे गायब हुआ, इसकी जांच रिपोर्ट एसडीपीओ से मांगी गई है। अगर किसी ने जानबूझकर ऐसा किया है, तो उसके खिलाफ कार्रवाई करेंगे। दोषियों को बख्शा नहीं जाएगा। शालीन,डीआईजी (सेंट्रल रेंज)
होनहार था तरुण
नालंदाके हरनौत के गरीब जनक पासवान का बेटा तरुण होनहार था। उसका भविष्य संवारने के साथ परिजनों के अरमान पूरा होने के दिन आने वाले थे, पर ट्रक चालक की खूनी रफ्तार ने उसकी जिंदगी लील ली। चचेरे भाई पप्पू अन्य परिजनों ने बताया कि रेलवे भर्ती बोर्ड गोरखपुर द्वारा आयोजित टेक्निकल ग्रेड की परीक्षा में चयन होने के बाद वह सर्टिफिकेट वेरिफिकेशन के सिलसिले में गोरखपुर गया था। वहां से वह ट्रेन से हाजीपुर आकर टेम्पो से पटना लौट रहा था।
क्याकहते हैं पीरबहोर आलमगंज थानाध्यक्ष
पीरबहोरथानाध्यक्ष निसार अहमद, ‘आगे की कार्रवाई के लिए स्टेटमेंट को आलमगंज थाने भेज दिया गया था। वहां थाने के एक अफसर ने बाकायदा रिसीव किया था।’ दूसरी तरफ आलमगंज थानेदार ने इतना ही कहा कि ‘ट्रैफिक में एफआईआर हो चुकी है।’ फिर सवाल उठता है कि पीरबहोर थाने से भेजे गए स्टेटमेंट पर आलमगंज थाने ने क्या कार्रवाई की?
kas_Deva hin_Deva hin_Deva hin_Deva hin_Deva hin_Deva awa_Deva hin_Deva